Olaf Scholz

**Olaf Scholz** (* 14. Juni 1958 in Ossenbrügge) is en düütsch Politiker (SPD). He weer as Vörsitter vun de SPD Hamborg deren Spitzenkandidat bi de Börgerschapswahl 2011 in Hamborg. Bi de Wahl hett de SPD de afsolute Mehrheit vun de Mandate wunnen. Van'n 8. März 2011 bit 2018 weer he Eerst Börgermeester vun de Free un Hansestadt Hamborg.

Van November 2007 bit Oktober 2009 weer Scholz Bundsarbeitsminister. He weer toletzt stellvertredend Vörsitter vun de Bundsdagsfraktschoon vun de SPD un siet den 13. November 2009 weer he ok stellvertredend Bundsvörsitter vun sien Partei. Siet den 14. März 2018 weer he Stellvertreder vun de Bundskanzlerin un Bundsminister för Finanzen vun de Bundsrepubliek Düütschland, van'n 26. Oktober 2021 bit to sien Wahl to'n Bundskanzler geschäftsführend. Van'n 8. Dezember 2021 bit 6. Mai 2025 weer he de neegent Bundskanzler vun de Bundsrepubliek Düütschland.

## Leven un Berop
Sien Grootvader weer Iesenbahnbeamter, de Öllern weern Kooplüüd in dat Textilgewarf un stammen ut de de Hamborger Stadtdeel Altona. De Grundschool besöch he in Hamborg-Grootlohe. Nah dat Abitur an dat Gymnasium Heegen in Hamborg-Rahlstedt hett Scholz Juristeree studeert. Siet 1985 is he as Afkaat tolaaten un Partner vun de Afkaatkanzlee Zimmermann, Scholz und Partner in Hamborg. Scholz is Fachanwalt för Arbeitsrecht. Van 1990 bit 1998 weer he todem Syndikus vun den *Zentralverbandes deutscher Konsumgenossenschaften*.

Olaf Scholz is kinnerlos mit de Hamborger Börgerschapsafordenten Britta Ernst verheiraadt un leevt in Hamborg-Altona-Oltstadt. He is Liddmaat vun de Hamborger Initiative *mehr Zeit für Kinder*.

## Partei
Scholz is 1975 in de SPD intreden, wo he sück tonächst bi de Jusos insett hett. Bi de sozialdemokratisch Jöögdorganisatschoon weer he van 1982 bit 1988 stellvertredend Bundsvörsitter. Van 1987 bit 1989 weer he buterdem Viezpräsident vun den International Union of Socialist Youth. In sien Tiet as Jungsozialist hett he den Freudenberger Krink (den Stamokap-Flögel vun de Juso-Hoochschoolgruppen) un de Tietschrift spw ünnerstütt.

„Scholz machte die steilste Karriere, die in den achtziger Jahren für einen Stamokap möglich war“, schreev de Frankfurter Allgemeine Sonntagszeitung. „Er war ein Apparatschik, der wie versteinert zuhörte und uns dann in langatmigen Reden die wahre Lehre eintrichtern wollte - ohne ein Lächeln!“, ziteer de FAS en Weggefährten un schrifft wieder: „Heute kann Scholz lachen, besonders über den, fachlichen und sachlichen Schwachsinn‘ seiner damaligen Thesen. Als Scholz 1998 direkt in den Bundestag gewählt wurde, bat er gezielt alte Feinde aus Juso-Tagen um parlamentarischen Rat, die angenehm verblüfft waren über den gewandelten Olaf.“

Scholz weer van 1994 bit 2000 Vörsitter vun den SPD-Bezirk Hamborg-Altona un van 2000 bit 2004 Landsvörsitter vun de SPD in Hamborg. Siet 2001 hörrt he den SPD-Bundsvörstand an. Van‘ 20.&nbsp;Oktober 2002 bit 21.&nbsp;März 2004 weer Scholz Generalsekretär vun de SPD. Nah den Rücktritt vun Gerhard Schröder as SPD-Vörsitter is Scholz ok torüchtreden. Up Grund vun sien eng Tosommenarbeit mit Schröder un sien Insatz för de sien Reformpolitik wurr Scholz lang Tiet to den Krink vun de „Schröderianer“ torekent. Dat änner sück aber nah sien Ernennung to‘n Arbeits- un Sozialminister.
Siet 6. November 2009 is he Vörsitter vun de SPD in Hamborg.

## Afordneter
Scholz weer van 1998 bit 2001 un is weer siet 2002 Liddmaat vun den Düütschen Bundsdag. In‘ Ünnersökensutschuss to de Visa-Affäre weer Scholz Obmann vun de SPD-Fraktschoon.

An‘ 13.&nbsp;Oktober 2005 wurr he to’n Eersten Parlamentarischen Geschäftsführer vun de SPD-Bundsdagsfraktschoon wählt. Dat Amt hett he bit to Ernennung to’n Bundsminister för Arbeit un Soziales an‘ 21.&nbsp;November 2007 utöövt. Sien Nahfolger is Thomas Oppermann. Buterdem weer Scholz bit to sien Inträe in de Bundsregeeren Liddmaat vun dat Parlamentarisch Kontrollgremium vun den Bundsdag, dat de Arbeit vun de Geheimdeensten överwacht.

Scholz is immer as direkt wählt Afordneter in den Bundsdag intrucken. 

An‘ 22. Oktober 2009 hett hüm de SPD-Bundsdagsfraktschoon to en vun hör negen stellvertredend Vörsitters wählt. 

## Enkeld Nahwiesen


## Weblenken

* Internetpräsenz vun Olaf Scholz
* Biografie bi de Düütschen Bundsdag
* Profil Olaf Scholz up abgeordnetenwatch